b'\n_START_ARTICLE_\nV\xc4\x97jo mal\xc5\xabnas\n_START_PARAGRAPH_\nV\xc4\x97jo mal\xc5\xabnas \xe2\x80\x93 energijos r\xc5\xab\xc5\xa1ies keitimo \xc4\xaftaisas, variklis, v\xc4\x97jo energij\xc4\x85 ver\xc4\x8diantis mechanine \xe2\x88\x92 sukimo momentu. Sudaro statinys, ant kurio \xc4\xafrengtas ratas su sparnais bei perdavimo mechanizmas, pavara._NEWLINE_V\xc4\x97jo mal\xc5\xabnai sukurti VII a. Persijoje. Lietuvoje daugiausia naudoti gr\xc5\xabdams malti, kitur naudoti ir vandens pumpavimui (tokie mal\xc5\xabnai populiar\xc5\xabs Nyderlanduose). Dabartinis v\xc4\x97jo mal\xc5\xabno variantas yra v\xc4\x97jo j\xc4\x97gain\xc4\x97, v\xc4\x97jo energij\xc4\x85 ver\xc4\x8dianti elektros energija.\n_START_SECTION_\nLietuvoje\n_START_PARAGRAPH_\nV\xc4\x97jo mal\xc5\xabnai prad\xc4\x97jo prarasti svarb\xc4\x85, kai buvo i\xc5\xa1rasta garo ma\xc5\xa1ina bei vidaus degimo variklis. \xc5\xa0is procesas Lietuvoje prasid\xc4\x97jo XIX a. pabaigoje. 1914\xe2\x80\x931921 m. Lietuvoje buvo apie 1000 v\xc4\x97jo mal\xc5\xabn\xc5\xb3. \xc5\xa0iuo metu apie 80 mal\xc5\xabn\xc5\xb3 \xc4\xafra\xc5\xa1yti \xc4\xaf Kult\xc5\xabros paveldo registr\xc4\x85, kai kurie i\xc5\xa1 j\xc5\xb3 pritaikyti visuomen\xc4\x97s poreikiams (Kleboni\xc5\xa1ki\xc5\xb3, Pae\xc5\xbeeri\xc5\xb3 mal\xc5\xabnai).'